benidéru , agt, nm: venideru Definitzione foedhandho de tempus, chi at a bènnere, su tempus chi si portat a denanti Sinònimos e contràrios benidore | ctr. passadu Frases isperant chi a su tempus benideru no lis manchet su beranu ◊ lébias ti sient e chena anneu sas dies benideras! 2. iscaresci su passau e pensa a su benideru! ◊ su benideru est giai aintru de su oi Ètimu spn. Tradutziones Frantzesu prochain Ingresu next, future Ispagnolu venidero Italianu venturo Tedescu kommend, künftig.
ventúru , nm: benturu Definitzione foedhandho de tempus, su chi at a bènnere Sinònimos e contràrios benideru, benidore | ctr. colau, passadu Frases in su venturu, pro sorte diciosa, suta s'ograda amiga de onz'istedhu bidant s'abbitu che ricu castedhu! (P.Giudice Marras)◊ a tie nessi chi riat dae cras su sole nou e chi su venturu tou chei su meu no siat! (Grolle)◊ menzus su seguru chi no su venturu Ètimu itl. Tradutziones Frantzesu prochain Ingresu future Ispagnolu venidero Italianu venturo Tedescu Nächste.